దంపుడు బియ్యం పులావ్‌ - Andhrajyothy
దంపుడు బియ్యం పులావ్‌
దంపుడు బియ్యం-ఒకకప్పు (నాలుగు గంటలు నీళ్లల్లో నానబెట్టి), తరిగిన కూరగాయముక్కలు-ఒక కప్పు(క్యారెట్‌, కాప్సికం, పచ్చిబటానీలు, బీన్స్‌ లాంటివి), ఉల్లిపాయముక్కలు, తరిగిన టొమాటోముక్కలు - ఒక్కొక్కటీ ఒక్కో అరకప్పు, పల్లీలు-పావుకప్పు, ఆవాలు- ఒక టీస్పూను, కరివేపాకు-ఒక రెబ్బ, నూనె- ఒక టేబుల్‌ స్పూను, ఉప్పు-రుచికి సరిపడా, పసుపు-అర టీస్పూను, కొత్తిమీర-గుప్పెడు.
నానబెట్టిన దంపుడు బియ్యాన్ని 90 శాతం ఉడకనివ్వాలి. పాన్‌లో నూనెపోసి పల్లీలు ఎరుపురంగులోకి వచ్చేదాకా వేగించాలి. పాన్‌లో ఒక టేబుల్‌స్పూను ఆయిల్‌ పోసి వేడెక్కాక అందులో ఆవాలు వేయాలి. అవి చిటపటలాడుతుంటే అందులో కరివేపాకు వేసి వేగించాలి. అందులో ఉల్లిపాయముక్కలు కూడా వేసి కొన్ని నిమిషాలపాటు వేగించాలి. తరిగిపెట్టుకున్న టొమాటో ముక్కలను కూరగాయముక్కలనూ అందులో వేగించాలి. పసుపు, తగినంత ఉప్పు కూడా అందులో కలపాలి. ఉడికిన అన్నాన్ని ఇందులో వేసి బాగా కలిపిన తర్వాత ఒక కప్పు నీళ్లు పోసి తిరిగి ఉడికించాలి.
ఇలా పోసిన నీళ్లు పూర్తిగా ఆవిరై అన్నం, కూరగాయముక్కలు బాగా ఉడికేదాకా స్టవ్‌పై ఉంచాలి. సిద్ధమైన దంపుడు బియ్యం పులావ్‌పై కొత్తిమీర తరుగు, వేగించిన పల్లీలు చల్లి వేడి వేడిగా తింటే రుచిగా ఉంటుంది.
dampudu biyyam pulave - Andhrajyothy
dampudu biyyam pulave
dampudu biyyam-okakappu (naalugu gantalu neellallo nanabetti), tarigina kuuragaayamukkalu-oka kappu(carrete, kaapsikam, pachchibataaneelu, beense lantivi), ullipaayamukkalu, tarigina tomatomukkalu - okkokkati okko arakappu, palleelu-paavukappu, aavaalu- oka teaspoonu, karivepaaku-oka rebba, noone- oka table spoonu, uppu-ruchiki saripada, pasupu-ara teaspoonu, kottimira-guppedu.
naanabettina dampudu biyyanni 90 saatam udakanivvaali. paanlo nooneposi palleelu erupuranguloki vachedaka veginchaali. paanlo oka tebulsepoonu aayiln posi vedekkaka andulo aavaalu veyali. avi chitapataladutunte andulo karivepaaku vesi veginchaali. andulo ullipaayamukkalu kuudaa vesi konni nimishaalapaatu veginchaali. tarigipettukunna tomato mukkalanu kuuragaayamukkalanuu andulo veginchaali. pasupu, taginanta uppu kuudaa andulo kalapali. udikina annaanni indulo vesi baga kalipina tarvaata oka kappu neellu posi tirigi udikinchaali.
ilaa posina neellu puurtigaa aavirai annam, kuuragaayamukkalu baga udikedaka stavepai unchaali. siddhamaina dampudu biyyam pulaveepai kottimira tarugu, veginchina palleelu challi vedi vaedigaa tinte ruchigaa untundi.